PATVIRTINTA

 Akmenės rajono Kruopių pagrindinės mokyklos

 direktoriaus

 2016 m. rugsėjo 1 d. įsakymu Nr. V-70

**MOKINIŲ APŽIŪROS DĖL ASMENS HIGIENOS**

 **TVARKOS APRAŠAS**

1. Mokinių apžiūros dėl asmens higienos tvarkos aprašas nustato mokinių apžiūros dėl asmens higienos mokykloje tikslą, uždavinius, organizavimo tvarką.

2. Mokinių apžiūros dėl asmens higienos tikslas – saugoti ir stiprinti mokinių sveikatą.

3. Mokinių apžiūros dėl asmens higienos uždaviniai:

3.1. ugdyti mokinių sveikos gyvensenos įgūdžius;

3.2. vykdyti visuomenės sveikatos rizikos veiksnių stebėseną ir prevenciją;

3.3. stiprinti mokinių sveikatą.

4. Mokinių asmens higieną mokykloje tikrinti turi teisę sveikatos priežiūros specialistas, klasės vadovas.

5. Išankstinis tėvų (globėjų, rūpintojų) sutikimas dėl asmens higienos gaunamas sudarant mokymo sutartį.

6. Pokalbiai su mokiniais ir kiti veiksmai turi būti korektiški, konfidencialūs, siekiant apsaugoti jį nuo viešo izoliavimo, pažeminimo ir kitų neigiamų pasekmių.

7. Nustačius, kad mokinys nesilaiko asmens higienos, klasės vadovas raštu informuoja tėvus (globėjus, rūpintojus).

\_\_\_\_\_\_\_\_\_\_\_\_\_\_\_\_\_\_\_